**Szentendre Város Önkormányzat Képviselő-testületének**

**5/2021. (II.15.) önkormányzati rendelete**

**a helyi adókról és az adózás rendjéről szóló 39/2009. (XI. 18.) önkormányzati rendelet módosításáról**

Szentendre Város Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján, a Képviselő-testületnek a helyi adókról szóló 1990. évi C. törvény 1.§ (1) bekezdésében kapott felhatalmazása alapján, az Alaptörvény 32. cikk (1) bekezdés h) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva a következőket rendeli el:

1. § (1) A helyi adókról és az adózás rendjéről szóló 39/2009. (XI. 18.) önkormányzati rendelet (a továbbiakban: Rendelet) a következő 2/A. §-sal egészül ki:

„2/A. § A Rendelet 1. Építményadó és 5. Telekadó alcímeiben rögzített kedvezmények és mentességek nem vonatkoznak a vállalkozó üzleti célt szolgáló építményére és telkére.”

(2) A Rendelet a következő 2/B. §-sal egészül ki:

„2/B. § E rendelet alkalmazásában:

üzleti célt szolgáló építmény/telek: olyan épület, épületrész, illetve telek, amit a vállalkozó vagy vállalkozás bevétel-, nyereség-, jövedelemszerzése érdekében használja, vagy azzal kapcsolatosan költséget számol el.”

2. § A Rendelet 10. §-a helyébe a következő rendelkezés lép:

„10. § Adóköteles – a helyi adókról szóló 1990. évi C. törvény 24. §-a alapján - az önkormányzat illetékességi területén lévő:

1. magánszemély tulajdonában álló építmény,
2. magánszemély tulajdonában álló telek,
3. a nem magánszemély tulajdonában álló lakás lakásbérleti jogviszonya.”

3. § (1) A Rendelet a következő 14/C. §-sal egészül ki:

„14/C. § Mentes a magánszemély kommunális adója alól a város külterületén lévő telek, valamint az a telek, amelyen építményadó köteles építmény található.”

(2) A Rendelet a következő 14/D. §-sal egészül ki:

„14/D. § Mentes a magánszemély kommunális adója alól a Rendelet szerint építményadó kötelezettség alá tartozó építmény”

4.§ A Rendelet 20.§ (1) bekezdése helyébe a következő rendelkezés lép:

„20. § (1) Adóköteles az önkormányzat illetékességi területén végzett vállalkozási tevékenység (a továbbiakban: iparűzési tevékenység).

5.§ A Rendelet 23.§-a helyébe a következő rendelkezés lép:

„Az adó mértéke az adóalap 2 %-a.”

6. § A Rendelet 23/A. §-a a következő (7) bekezdéssel egészül ki:

„(7) Mentes a telekadó alól a város külterületén lévő telek.”

7. § Hatályát veszti a Rendelet I. Fejezet „Az adómegállapítás joga és az adókötelezettség” alcíme, 3. § b) pontja, a 7. § b) pontja, a 8. § d) pontja.

8. § (1) Ez a rendelet – a (2) bekezdésben foglalt kivétellel – a kihirdetését követő napon lép hatályba.

(2) Az 1. §, 2. §, 3. § és 6. § 2022. január 1. napján lép hatályba.

Szentendre, 2021. február 10.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2021. február 15-én került kihirdetésre.

**dr. Schramm Gábor**

jegyző